Mandag morgen den 10. marts kunne dyrepasser Vibeke Møller med glæde i stemmen fortælle, at orangutangen Mona havde født en lille unge.

Fødsel uden komplikationer Fødslen var ventet med spænding gennem nogle uger og forløb uden de store komplikationer. Monas mave var vokset og vokset, og Mona viste i øvrigt tydelige tegn på at være drægtig. Monas nr. 2 Det er Monas anden unge, idet hun i 1988 fødte ungen Demo, som nu er i Münster Zoo i Tyskland. Faren kom fra Sverige Orangutangen føder som regel 1 unge med et interval på 6-7 år, så en ventetid på 10 år må siges at være lige i overkanten, især hvis vi skal opretholde bestanden i de Europæiske zoologiske haver. Derfor modtog Aalborg Zoo netop i september 2006 den unge virile han orangutang Benjamin fra dyreparken Borås i Sverige, idet avlen tilsyneladende var gået i stå med Zoos anden han Djimat. Stolte traditioner Aalborg Zoo er den eneste zoo i Danmark som holder den truede orangutang, og har i øvrigt stolte traditioner med avl af orangutanger. Historien startede med Charlie og Sussi som kom til Aalborg Zoo i 1960. De 3 efterfølgende generationer kan nu ses i Zoo, idet Anna på 35 år lever side om side med Mona på 19 år og den lille nye unge. Europæisk samarbejde Aalborg Zoo deltager i det Europæiske avlssamarbejde EEP og støtter BOS Danmark og Lone Dröscher Nielsens arbejde med at bevare den truede orangutang. Arrangementer i påsken Se i øvrigt www.aalborgzoo.dk vedrørende arrangementer i Orangutanghuset i Påsken.